EPISTOLA CCXI. AD OMNES AMICOS.  Commendatitia Noroberet presbyteri peregrinantis ad amicos.
Omnibus in Christi charitate amicis, humilis levita Alcuinus salutem.
Ubicunque iste presbyter, Noroberet nomine, in vestram pervenerit praesentiam, obsecro ut benigne eum suscipere dignemini, in quocunque negotio vel necessitate opus habeat. Certissime Deum habebitis bonitatis vestrae remuneratorem, qui dicturus erit in die judicii: Hospes eram, et collegistis me . Et si mea quid parvitas poterit, vobis gratiarum actiones in quantalibet causa rependere, studiose et fideliter facere curabo. Hunc vero, vel alios pro Christi nomine peregrinantes, in sua mansione suscipientem, illum divina in coelesti habitatione suscipiat clementia. Valete, viri fratres in Christo.
(Matth. XXV, 35)
[ Al., Norbet]